বগুড়া সংবাদ ডট কম (শিবগঞ্জ প্রতিনিধি রশিদুর রহমান রানা) : ১ মাস ধরে চালের বাজারে অস্থিরতা, দিন দিন চালের দাম বেড়ে হয়েছে আকাশচুম্বি। তাই চালের দাম সহনীয় রাখতে খাদ্যবান্ধব কর্মসূচি স্থগিত করে সারাদেশে খোলা বাজারে চাল বিতরণ (ওএমএস) হাতে নিয়েছে সরকার। প্রত্যেক উপজেলার ন্যায় বগুড়ার শিবগঞ্জ উপজেলাতেও গত বৃহস্পতিবার ৩টি ডিলারের মাধ্যমে খোলা বাজারে চাল বিক্রয়ের উদ্বোধন করা হয়। উপজেলা নাগরবন্দরে আনুষ্ঠানিক ভাবে চাল বিক্রয়ের উদ্বোধন করেন উপজেলা নির্বাহী কর্মকর্তা গোলাম মোঃ শাহনেওয়াজ। এসময় উপস্থিত ছিলেন, খাদ্য কর্মকর্তা দেওয়ান আতিকুর রহমান, ডিলার সামছুল ইসলাম মোল্লা প্রমূখ।